Metropolitanstod Mailand

De Metropolitanstod Mailand (dt.: Metropolitanstadt Mailand, italienisch: Città Metropolitana di Milano) is a Metropolitanstod in da italienischn Region Lombardei. Vawoitungssiez vo da Metropolitanstod is in da Stod Mailand.

De Metropolitanstod Mailand bstähd seitm 1. Jenna 2015 ois Rechtsnochfoagarin vo da Provinz Mailand (italienisch: Provincia di Milano).

Bedeitnde Orte san nem am Vawoitungssiez Mailand: Bollate, Cinisello Balsamo, Cologno Monzese, Legnano, Paderno Dugnano, Rho, Rozzano und Sesto San Giovanni.

 Geografie 

De Metropolitanstod hod a Fläch vo 1575 km². Se umfossd 134 Gmoana und  Eihwohna (Stond: ). Mid da Grindung vo da Provinz Monza und Brianza im Joar 2004 hod de domolige Provinz Mailand 55 Gmoana und uma 850.000 Eihwohna valoan, im Dezemba 2009 weidare fimf Gmoana.

 Gressde Gmoana 

(Stond: 31. Dezemba 2015)

GmoaEihwohnaMailand1.345.851Sesto San Giovanni81.608 Cinisello Balsamo75.078  Legnano60.262 Rho50.434Cologno Monzese47.971 Paderno Dugnano46.633 Rozzano42.475San Giuliano Milanese38.226Pioltello36.912 Bollate36.392 Segrate35.037 Corsico35.032 Cernusco sul Naviglio33.436Abbiategrasso32.585San Donato Milanese32.492 Parabiago27.692Buccinasco27.224 Garbagnate Milanese27.175 Bresso26.263 Lainate25.708 Cesano Boscone23.792 Magenta23.654 Peschiera Borromeo23.397Senago21.795 Trezzano sul Naviglio20.790 Cornaredo20.459 Gorgonzola20.233 Cormano20.118   Novate Milanese20.065Settimo Milanese19.913Arese19.187  Cusano Milanino18.886Cassano d’Adda18.880Melzo18.710 Melegnano17.716 Nerviano17.343 Bareggio17.293Pieve Emanuele16.183 

 Gschicht 

1923 is de Beziaksebane entfoin und 1927 san aa de Kroas obgschoffd und im Gengzug etliche neie Provinzn buidd worn. Im Zug vo dera Refoam hod de Provinz Mailand 37 Gmoana on de neie Provinz Varese valoan. 1992 is aus da Provinz Mailand de Provinz Lodi ausgliedad worn, 2004 de Provinz Monza und Brianza. Im Joar 2010 hod de Provinz Mailand iah 150-jaarigs Bstähn ois Sejbstvawoitungsoagan gfeiad. Om 1. Jenna 2015 is aus da Provinz de Metropolitanstod Mailand entstondn.

 Wiatschoft 

De Metropolitanstod Mailand is des wiatschoftli bedeitndsde Zentrum vo Italien. Vo de 200 gressdn Untanehmen vom Land hom meah ois de Hejft do iahn Siez. Do findn se de moastn Valoge, Weabeagentuan, Moaktfoaschungsinstitute und Hondlsgsejschoftn vom Land. 1910 is in Mailand da Automobuiheasteja Alfa Romeo grindd worn (heit Tei vom Fiat-Konzern). A weidas wejdbekonnts Untanehmen is da Reifn- und Kabeheasteja Pirelli.

 Beleg 

 Im Netz 


Kategorie:Verwaltungsgliederung (Lombardei)
Mailand